Hvad skete der? Socialdemokratiet præsenterede fredag sin såkaldte helhedsplan for udlændingepolitikken, hvor der både var nye og gamle forslag. Der blev lagt vægt på nødvendigheden af et tidligere forslag om oprettelse af modtagecentre for asylansøgere i eksempelvis Nordafrika for at stoppe menneskesmugling. Socialdemokratiet præsenterede også nye forslag målrettet vuggestuebørn, imamer og illegal arbejdskraft.

Det store spørgsmål: Flere fremmødte journalister spurgte partiformand Mette Frederiksen, hvad der skal ske med omdiskuterede ydelser som integrationsydelsen og kontanthjælpsloftet. Mette Frederiksen gentog, at Socialdemokratiet ikke går til valg på at hæve ydelserne, men afviste at uddybe.